Diari Oficial de la Generalitat Valenciana


Sumari del DOGV 4450, del 28-02-2003 (2003/2042)

RESOLUCIÓ de 4 de febrer de 2003, de la directora general de Planificació i Gestió del Medi de la Conselleria de Medi Ambient, per què s'ordena la part dispositiva de les declaracions d'impacte ambiental.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4450

Data del DOGV
:   28-02-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/2042


Data del document
:   04-02-2003

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Sagunt
    * Torás
    * Montanejos
    * vigilància del medi ambient
    * impacte ambiental

RESOLUCIÓ de 4 de febrer de 2003, de la directora general de Planificació i Gestió del Medi de la Conselleria de Medi Ambient, per què s'ordena la part dispositiva de les declaracions d'impacte ambiental. [2003/2042]
  
Els articles 4.3 i 22 del Reial Decret Legislatiu 1302/1986, de 28 de juny, d'avaluació d'impacte ambiental i del Reial Decret 1131/1988, de 30 de setembre, pel qual s'aprova el reglament per a l'execució de l'anterior decret, respectivament, establixen l'obligatorietat de fer públiques les declaracions d'impacte ambiental
  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana d'Impacte Ambiental, i del seu Reglament, aprovat per Decret 162/1990, respectivament, establixen l'obligatorietat de fer públiques les declaracions d'impacte ambiental, i en particular, de publicar estes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponent a l'expedients 327/99-AIA, 422/00-AIA, 336/99-AIA, i 377/99-AIA, que segons el Reglament aprovat per Decret 162/1990 estableix l'obligatorietat de publicar-les.
  
València, 4 de febrer de 2003.- La directora general de Planificació i Gestió del Medi: Paloma Gómez Ossorio.
  
Declaració d'impacte ambiental
  
Vist l'expedient 327/99-AIA referent al Projecte d'instal·lació de planta de valoració de fangs d'estació depuradora d'aigües residuals (EDAR) mitjançant assecament i compostatge, que s'ha de situar en la partida els Coscollars, polígon 95, parcel·les 112 i 141, en el terme municipal de Sagunt (València), projecte promogut per Fertilizantes Saguntinos, SL.
  
Vist que, en data 29 de novembre de 1999, la Secció de Gestió de Disciplina Urbanística dels Serveis Territorials d'Urbanisme de València, remet el certificat d'informació pública del citat projecte, l'estudi d'impacte ambiental del qual va ser remés amb anterioritat (27 de maig de 1999).
  
Vist que, d'acord amb el certificat remés pels Serveis Territorials d'Urbanisme de València, el projecte hi ha estat sotmés a informació pública mitjançant anunci publicat en el DOGV núm. 3585, de 17 de setembre de 1999, com també en el diari Las Provincias de data 15 de setembre de 1999, i que no s'hi ha presentat cap al·legació.
  
Vist que el projecte es troba sotmés al procediment d'impacte ambiental perquè forma part de la tramitació de declaració d'interés comunitari per l'article 20 (procediment extraordinari) de la Llei 4/1992, de la Generalitat Valenciana, sobre sòl no urbanitzable.
  
Vist que l'actuació projectada comporta l'ocupació de 41.000 m² de sòl classificat com a sòl no urbanitzable comú per a realitzar les activitats d'assecament I compostatge de fangs procedents de l'estació depuradora d'aigües residuals (i altres assimilables a urbans: restes vegetals i agroalimentàries com brisa de raïm), mitjançant eres d'assecament sobre una plataforma construïda que cobrirà la superfície de la parcel·la, com a barrera física que garantisca la impermeabilització, i apta per a circulació de vehicles pesants.
  
Les instal·lacions disposaran de:
  
- Grup electrogen.
  
- Aljub per a emmagatzemament de l'aigua de reg.
  
- Recipients per a aigua potable amb registre sanitari.
  
- Sistema d'arreplegada de lixiviats, que es remetran a tractament adequat en instal·lació de depuració.
  
- Clot d'arreplegada de l'aigua de neteja de les rodes dels vehicles.
  
- Una zona per a acumular provisionalment els residus no aptes, que s'hagen pogut introduir, abans del seu enviament a abocador controlat.
  
Quant a arreplegada de lixiviats, es disposarà de:
  
- Una mota i cuneta perimetral per a impedir l'entrada dels vessaments.
  
- A les zones d'oreig I compostatge es disposarà d'una xàrcia de captació i tres basses d'arreplegada de lixiviats per a les pluges d'intensitat mitjana. Per als casos de pluges excepcionals la totalitat de la instal·lació es comportarà com un got per a retenir l'aigua i els lixiviats.
  
- Les aigües de neteges i de la neteja de vehicles s'arreplegaran així mateix en una fossa.
  
Vist que efectuada consulta als Serveis Territorials de Medi Ambient de València i al Servei de Residus i Contaminació i Servei de Planificació Hidrològica de la Direcció General de Qualitat Ambiental, dels quals s'han rebut els informes que es transcriuen a continuació:
  
Dels Serveis Territorials de Medi Ambient,:
  
- En la Secció de Qualitat Ambiental s'informa que:
  
- 1. Terrenys dedicats a l'activitat: En l'actualitat l'empresa promotora del projecte utilitza per al procés d'assecament altres terrenys situats al costat de la carretera del Port de Sagunt per als quals no disposa d'autorització. Segons l'empresa, aquesta utilització és provisional fins que estiguen preparats els de la partida del Coscollar, no obstant aquests terrenys ja es troben ocupats per fangs sense existir cap preparació d'impermeabilització prèvia del terreny, Per la qual cosa es considera que els fangs de les parcel·les que s'ocupaven anteriorment han de ser retirats immediatament. I en els terrenys on es projecta la instal·lació (parcel·les 112 i 141 del Polígon 95), s'haurà d'assegurar que l'extensió de terreny que s'ha preparat és prou per a acollir les quantitats de fangs que tracten, o bé fer-se càrrec de menors partides de fangs, de manera que no tornen a ser ocupats terrenys no adequats per aquest fi.
  
- 2. Preparació de terrenys a la partida els Coscollars enfront de lixiviats, s'indica que en el projecte figura que les tres basses de regulació de lixiviats seran evacuades periòdicament mitjançant camió cisterna fins una instal·lació de depuració. per la qual cosa es formulen les consideracions següents:
  
- Per a evitar l'eixida de lixiviats, en cas de fortes pluges a les séquies que rodegen el recinte perimetralment, haurà de construir-se un mur d'obra d'una alçària suficient, a banda de la tanca de malla metàl·lica i la barrera vegetal, que per elles soles no evitarien l'eixida d'aigües contaminades a l'exterior. A més, per a aquests casos de fortes pluges, hauran d'especificar en el projecte el sistema d'evacuació previst, abans que se curullen les basses, i l'aigua contaminada arribe a les séquies. En cap cas es pot permetre l'eixida a l'exterior d'aigües contaminades, ni tan sols en el cas de les aigües de neteja de camions.
  
Han de concretar quina estació depuradora acceptarà els lixiviats.
  
- De la Secció Forestal s'indica que l'activitat projectada no afecta cap forest d'utilitat pública ni cap forest consorciada gestionada per la Secció Forestal. Els terrenys s'ubiquen en sòl agrícola i en un entorn de cultius pròxims al litoral. El problema pot venir en cas de precipitacions fortes i continuades, que facen que se supere la cota de la vora, i l'aigua transporte els fangs contaminant al seu pas, depenent de la composició dels fangs i la quantitat emmagatzemada.
  
- De la Secció de Camins Ramaders s'informa que el projecte no afecta cap camí ramader classificat en el terme municipal de Sagunt.
  
- Del Servei de Residus i Contaminació: s'efectuen les consideracions següents:
  
1. L'activitat de fangs d'EDAR mitjançant assecament I compostatge, que correspon a l'operació de valoració R3, segons estableix l'annex II B de la Decisió de la Comissió 96/350.
  
D'acord amb l'article 13.1 de la Llei 10/1998, de 21 d'abril, de residus, queden sotmeses a autorització administrativa les activitats així contemplades i hauran de presentar, entre altres, projecte tècnic i projecte d'explotació a la Direcció General d'Educació i Qualitat Ambiental.
  
2. Els residus no perillosos que valorarà d'acord amb el Catàleg Europeu de Residus (CER) aprovat mitjançant Decisió 94/3/CE, de la Comissió són entre altres els següents:
  
- Fangs del tractament d'aigües residuals industrials (CER-190804).
  
- Fangs del tractament d'aigües (CER-190805).
  
- Residus compostables (CER-200201).
  
Sense perjuí d'allò que s'ha establert per la legislació vigent en aquesta matèria en el Reial Decret 1310/1990, de 24 d'octubre, que regula la utilització dels fangs de la depuració.
  
Aquelles partides de fangs a valorar que, en base als controls i/o analítiques establertes per l'empresa que no siguen vàlides per al procés seran lliurades a un gestor de residus no perillosos.
  
3. Els residus perillosos que en principi generarà són els següents:
  
- Olis hidràulics no clorats (no emulsionats) (CER-130000)
  
- Envasos contaminats per restes d'olis.
  
Respecte a aquests residus s'haurà d'indicar les quantitats anuals esperades a fi que en cas de ser inferiors a 10 tones/any, se sol·licite la inscripció en el registre de xicotets productors de residus perillosos; o bé, si superen la dita quantitat hauran de sol·licitar la corresponent autorització administrativa com a activitat productora de residus perillosos, tal com estableix l'art. 9 de la Llei 10/1998.
  
Es tindrà present que, després del període d'emmagatzemament temporal que no excedirà dels sis mesos, els residus perillosos seran lliurats a un gestor autoritzat i aportarà els corresponents documents d'acceptació final dels residus perillosos generats (art. 11 de la Llei 10 /1998).
  
4. El procés productiu consisteix únicament en un depòsit, deshidratació I volteig de fangs, que resulta prou rudimentari. La qual cosa s'informa, tret de millor criteri tècnic. No obstant això, que el que indica el present informe servisca com a suggeriment, quedant a criteri del servei competent la seua proposta de resolució definitiva.
  
- Del Servei de Planificació Hidrològica s'informa el següent:
  
1. S'ha de garantir la no-admissió de quantitats de fangs que sobrepassen la capacitat de la superfície del terreny preparada per a tal fi, i que puguen implicar l'ocupació de terrenys no preparats per a això.
  
2. S'ha de garantir la impermeabilització de les basses d'arreplegada de lixiviats, com també del terreny en les zones d'assecament I compostatge dels fangs.
  
3. S'ha de garantir l'adequada arreplegada de lixiviats generats en aquestes zones i el seu posterior tractament.
  
4. Seria recomanable cobrir la zona d'assecament i tractament dels fangs a fi d'evitar que entre en contacte l'aigua de pluja amb els fangs, i de forma que s'arreplegaren per separat lixiviats i pluvials.
  
Atés que d'acord amb els informes elaborats des dels Serveis territorials d'aquesta Conselleria, aquesta empresa utilitza altres terrenys propietat de la Generalitat Valenciana, no preparats per a aquesta activitat, que poden produir un impacte negatiu en la zona humida de la Marjal del Moro, és necessari que es realitze una adequada neteja d'aquestes parcel·les, eliminant tota resta de fangs allí acumulats.
  
Finalment cal assenyalar que la reutilització dels fangs de depuració en el sector agrari es realitzarà d'acord amb els criteris establerts en el Reial Decret 1310/1990, de 29 d'octubre, i en l'Orde de 26 d'octubre de 1993, havent d'omplir les corresponents ?fitxes semestrals d'explotació agrícola de fangs tractats?, que han de ser remeses a aquesta Conselleria anualment.
  
Atés que els terrenys on s'ubica el projecte es troben inclosos en la Conca d'Influència de la Marjal del Moro, i que la situació, segons els mapes geocientífics de la província de València, correspon a terrenys amb limitacions d'ús per risc alt de contaminació d'aqüífers a causa de la permeabilitat alta del sòl per porositat (mapes núm. 2 i núm. 7), i tenint en compte els informes rebuts, caldrà adoptar mesures protectores i correctores complementàries a les que es preveuen en l'estudi d'impacte ambiental, que quedaran reflectides en el condicionat de la present declaració d'impacte ambiental.
  
Atés que l'article 20 de la Llei 4/92, de 5 de juny, de la Generalitat Valenciana, sobre sòl no urbanitzable, arreplega el procediment extraordinari aplicable a aquest tipus d'activitats, en el qual s'estableix, entre els preceptius tràmits, el de la declaració d'impacte ambiental prèvia a la seua aprovació urbanística.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'art. 5é de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/89 d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat mitjançant Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i en ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar favorable, al sol efecte ambiental, sense perjuí de l'aplicació de la legislació sectorial específica, el Projecte d'instal·lació de planta de valoració de fangs d'estació depuradora d'aigües residuals (EDAR) mitjançant assecament i compostatge, a situar a la partida els Coscollars, polígon 95, parcel·les 112 i 141, en el terme municipal de Sagunt (València) projecte promogut per Fertilizantes Saguntinos, SL, sempre que es complisquen els següents condicionants, i les mesures correctores previstes en la documentació aportada que no entren en contradicció amb aquests:
  
1. L'activitat de valoració de fangs d'EDAR haurà de disposar d'autorització administrativa, i haurà de presentar, entre altres, projecte tècnic i projecte d'explotació a la Direcció General d'Educació i Qualitat Ambiental.
  
2. S'ha de garantir la no-admissió de quantitats de fangs que sobrepassen la capacitat de la superfície del terreny preparada per a tal fi, i que puguen implicar l'ocupació de terrenys no preparats per a això.
  
3. Els residus no admissibles en el procediment de valoració seran gestionats d'acord amb la legislació vigent en la matèria segons les característiques dels mateixos tal com s'exposa en l'informe del Servei de Residus i Contaminació.
  
4. S'haurà de procedir a la retirada dels residus depositats en els terrenys actualment ocupats per l'activitat situats al costat de la carretera del Port de Sagunt, per a evitar els possibles efectes contaminants a la marjal del Moro.
  
5. Haurà de construir-se en el contorn de la parcel·la, un mur d'obra d'altura suficient, per a evitar l'eixida d'aigües contaminades a l'exterior. D'altra banda es dotarà a la plantació perimetral de xiprers d'un sistema de reg localitzat per a assegurar el manteniment d'aquesta.
  
6. Per a evitar l'entollada de les àrees d'assecament i emmagatzemament a causa de pluges torrencials i augment consegüent de lixiviats que podrien curullar les basses i produir un sobreïsca d'abocament líquid altament contaminant, s'haurà de procedir a instal·lar una teulada impermeable que cobrisca la zona d'assecament i tractament dels fangs.
  
7. S'establirà un programa de vigilància ambiental els resultats del qual es remetran amb periodicitat anual a aquesta Direcció General, i que contindrà com a mínim:
  
- Control de la producció d'olors i mesures correctores que s'establisquen segons els efectes produïts.
  
- Control de residus rebutjats, amb indicació de la destinació. S'haurà d'indicar així mateix l'estació depuradora de destinació dels lixiviats que es generen en l'activitat.
  
- Memòria de les operacions de retirada dels residus depositats en els terrenys actualment ocupats per l'activitat situats al costat de la carretera del Port de Sagunt, enfront de la gasolinera.
  
- Evolució de les mesures correctores propostes relatives a la plantació de pantalla vegetal perimetral.
  
8. La reutilització dels fangs de depuració en el sector agrari es realitzarà d'acord amb els criteris establerts en el Reial Decret 1310/1990, de 29 d'octubre, i en l'Orde de 26 d'octubre de 1993, i s'hauran d'omplir les corresponents ?fitxes semestrals d'explotació agrícola de fangs tractats?, que han de ser remeses a aquesta Conselleria anualment.
  
9. Si durant l'execució de les obres es troben restes paleontològiques, arqueològiques o etnogràfiques, el titular haurà de posar el fet en coneixement de la Conselleria de Cultura, de manera immediata, adoptant les mesures pertinents en orde a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny de la Generalitat Valenciana, del Patrimoni Cultural Valencià.
  
10. Altres condicionants de caràcter ambiental que s'establisquen en les autoritzacions sectorials que se li apliquen.
  
Segon
  
Notificar a les persones interessades que contra la present resolució, pel fet de no ser un acte definitiu en via administrativa, no hi cap cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Tercer
  
Publicar la present declaració d'impacte ambiental en el Diari Oficial de la Generalitat Valenciana de la forma reglamentària, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 17 de febrer de 2000.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 422/00-AIA sobre el projecte de construcció de pista forestal en la finca Barranco Ibañez en el terme municipal de Montanejos (Castelló), el promotor del qual és el senyor Marc Pérez Losada, en base a les consideracions següents:
  
Consideracions prèvies:
  
Objecte i descripció del projecte
  
L'objecte del projecte és la construcció d'una pista forestal de 473,8 metres de longitud l'objecte de la qual és permetre la realització de treballs silvícoles, de millora i conservació de la massa forestal actual i permetre l'accés en cas d'incendis forestals. El volum de terraplé és de 200 m3 i de desmunt de 76 m3, indicant-se això no obstant que no es requereix l'aportació de materials exògens.
  
Enquadrament territorial
  
L'actuació se situa en la finca Barranco Ibáñez- en el terme municipal de Montanejos (Castelló).
  
Característiques del territori
  
L'obra es localitza en la conca d'un barranc que desemboca en l'embassament d'Arenós; el relleu és de pendent moderat, en general, i els materials travessats són gres i argiles cretàciques amb poca estabilitat i risc d'erosió. La vegetació de la zona està constituïda per una massa arbòria densa de pi blanc (Pinus halepensis) que recobreix pràcticament per complet els antics bancals abandonats. Per davall hi ha un estrat arbustiu tipus herbassar de matoll calcícola amb alguns traços de continentalitat, però sense un valor especial.
  
Anàlisi de l'estudi d'impacte ambiental
  
L'estudi d'impacte ambiental (EIA) efectua una descripció del projecte en què falten alguns detalls constructius de la via, com per exemple l'amplària. Efectua una descripció del medi natural afectat, indicant les alteracions previsibles, valorant-les. L'EIA inclou un apartat de mesures correctores i protectores, en el que fonamentalment s'argumenta que aquestes no són necessàries. Dins dels impactes al medi destaquen les afeccions al sòl i a la vegetació, que són qualificades com moderades.
  
Tramitació administrativa:
  
La Direcció Territorial de Medi Ambient de Castelló va remetre còpia de l'EIA juntament amb informe dels serveis tècnics. L'informe referit és favorable, però estableix una sèrie de mesures correctores.
  
Aquesta Conselleria de Medi Ambient va sotmetre l'EIA al corresponent període d'informació pública mitjançant anunci en el DOGV núm. 3891, de data 4 de desembre del 2000, i consta el certificat del cap del Negociat d'Informació i Registre de la CMA en el que s'indica que no s'hi ha presentat cap al·legació, i el certificat del secretari de l'Ajuntament de Montanejos, que indica igualment que no s'hi ha presentat cap al·legació.
  
Consideracions finals
  
La zona presenta un valor ambiental elevat, fonamentalment pel paper d'estabilització de sòls que compleix la coberta vegetal. La realització del projecte sempre que s'execute de forma acurada i adoptant les mesures correctores que s'indiquen en la present resolució, tindrà un impacte en el medi moderat.
  
El projecte no preveu establir passos salvacunetes en travessar els barrancs la qual cosa pot afectar al manteniment de la pista i pot interrompre el desguàs natural d'aquests.
  
La presència de murs de pedra d'antics bancals en la zona ha de respectar-se al màxim pel paper que compleixen d'estabilització del terreny i ateses les característiques dels materials de la zona.
  
Han d'adoptar-se mesures per a evitar l'erosió dels talussos i facilitar la colonització vegetal d'aquests (pendent inferior a 350, bona compactació per capes, etc.).
  
L'amplària de la pista no ve definida en l'EIA, no obstant això, per l'ús de la pista i les característiques de l'entorn es considera prou 3 metres.
  
En determinats punts de la traça la pendent longitudinal d'aquesta és pronunciada per la qual cosa el traçat ha de modificar-se un poc disminuint-la, i a més adoptar mesures addicionals com trencaaigües i cunetes, per a evitar l'erosió tant de la pista com dels talussos i afavorir la colonització vegetal en aquests últims.
  
Vist que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'art. 5é de la Llei d'Impacte Ambiental i concordants del seu reglament.
  
Vist que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.
  
Vist que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/89, d'Impacte Ambiental, atribueix la competència a l'òrgan ambiental per a la declaració d'impacte ambiental dels projectes a què s'aplique aquesta llei.
  
Vist que el Reglament Orgànic i Funcional de la Conselleria de Medi Ambient, aprovat mitjançant Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència per a la tramitació i formulació de la declaració d'impacte ambiental.
  
Per tot això, i fent ús de les facultats que tinc legalment atribuïdes, resolc:
  
Primer
  
Formular amb caràcter favorable la present declaració d'impacte ambiental, als sol efecte ambiental i sense perjuí de la prèvia obtenció de les autoritzacions sectorials que se li apliquen, sobre el projecte de construcció de pista forestal en la finca Barranco Ibáñez en el terme municipal de Montanejos (Castelló), el promotor del qual és el senyor. Marc Pérez Losada, sempre que el mateix s'efectue d'acord amb les previsions de l'estudi d'impacte ambiental i els condicionants de l'apartat segon.
  
Segon
  
Com a condicions a l'execució del citat projecte s'estableixen les següents:
  
1. Prèviament a l'execució es replantejarà la traça en el camp sota la supervisió de la guarderia forestal de forma que es minimitze el moviment de terres aprofitant els bancals existents al màxim. En els punts 1 a 3 i 14 a 17 es rectificarà el traçat de forma que es disminuïsca la pendent longitudinal de la pista fins i tot a costa de desmuntar una major porció de mur de pedra, que posteriorment serà restaurat.
  
2. En els punts 1 a 3 i 14 a 17 de la pista s'hauran de construir trencaaigües al llarg de la pista i cunetes al peu dels talussos de desmunt dissenyant-les de forma que desaigüen cap al barranc.
  
3. Es respectaran al màxim els murs de pedra afectats pel projecte, restaurant-los en els punts desmuntats per a estabilitzar els bancals.
  
4. Es retirarà la capa de sòl vegetal de la traça, conservant-se per a la seua posterior extensió en els talussos per a facilitar la revegetació natural dels mateixos. Igualment es triturarà la vegetació que siga afectada per la traça de la pista per a posteriorment estendre-la sobre els talussos.
  
5. Es reperfilaran i condicionaran els talussos amb materials fins retirant tots els blocs de roca que es produïsquen en les treballs de moviment de terres per a facilitar la revegetació. A més s'efectuarà una bona compactació per capes en la formació dels talussos.
  
6. La pendent dels talussos no serà superior a 350 i en aquells trams en què l'altura del talús siga igual o superior a 1,5 metres es realitzarà un seguiment de la colonització vegetal dels mateixos de forma que si s'observa que la mateixa és deficient es procedisca a revegetar-los amb espècies autòctones adequades a les característiques ecològiques de la zona.
  
7. Es dissenyaran dos passos salvacunetes per a travessar els dos barrancs que la pista travessa; amb aquest fi s'hauran d'usar-se diversos tubs de formigó del menys 60 cm de diàmetre.
  
8. La pista forestal tindrà una amplària màxima de ferm de 3 metres, amb algun eixamplament en zona plana per a permetre l'encreuament de vehicles.
  
9. En el cas que calga aportar materials externs a l'obra per a la formació de talussos, aquests hauran de procedir de pedreres existents i legalment autoritzades.
  
Tercer
  
Notificar a les persones interessades que contra la present resolució, per no ser un acte definitiu en via administrativa, no hi cap cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana la present declaració d'impacte ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 de març, d'Impacte Ambiental.
  
València, 13 de febrer de 2001.- La directora general de Planificació i Gestió del Medi: Paloma Gómez Ossorio.
  
Declaració d'impacte ambiental
  
Vist l'expedient 336/99-AIA, sobre un projecte de granja avícola d'engreixament sítia en la partida ?Atalaya?, polígon 4, parcel·la 285, del terme municipal de Torás (Castelló), el promotor de la qual és Ricardo Monleón Macian, i en base a les consideracions següents:
  
I. Antecedents
  
I.1. Descripció del projecte
  
Es tracta d'una nau rectangular, amb capacitat per a 30.000 Aus. Es realitzarà 5,5 a 6 criances a l'any. Es generarà 805,8 Tm de fem a l'any, el qual serà retirat després de cada cicle per un particular amb què hi ha contracte d'arreplegada, a més es construirà un femer cobert i impermeabilitzat. L'eliminació de cadàvers es realitzarà en fossa biològica mitjançant estratificació amb calç.
  
I.2. Enquadrament territorial
  
L'explotació es localitza en sòl classificat com no urbanitzable. La distància a la localitat de Torás és de 2 km. La zona on s'ubica l'explotació està dedicada a cultius de fruiters de secà.
  
I.3. Característiques naturals del territori
  
Segons l'Estudi d'Impacte Ambiental, el mapa geològic de la zona indica que la parcel·la es troba en un ambient geològic pertanyent al Jurásico-Eocretácico en el que es troba una alternança d'argiles, arenetes, marges i calcàries.
  
II. Anàlisi de l'estudi d'impacte ambiental
  
L'Estudi d'Impacte Ambiental ha d'arreplegar un contingut determinat segons l'Art. 7 del Decret 162/90. En tal línia, l'Estudi d'Impacte Ambiental, inclòs en el Projecte d'Activitat com «Annex 1: Estudi Mediambiental», aportava una informació insuficient, Per la qual cosa es va sol·licitar des d'aquest Servei dues Ampliacions de l'Estudi d'Impacte Ambiental successives. Una vegada completada la documentació, es du a terme la tramitació de la present Declaració d'Impacte Ambiental.
  
Es realitza la valoració ambiental de l'Estudi d'Impacte Ambiental a partir de l'anàlisi de les Següents propostes per a l'execució de l'activitat:
  
- El fem generat en l'explotació serà retirat per un particular després de cada cicle d'engreixament. Per a prevenir acumulació de fem en cas de no combinar-se correctament la retirada de l'explotació a fi de la lloca, es construirà un femer cobert i impermeabilitzat amb bassa d'arreplegada de lixiviats, de 12 x 20 m.
  
- L'eliminació de cadàvers es realitzarà en fossa biològica mitjançant estratificació amb calç.
  
- L'explotació es tancarà perimetralment.
  
- Es col·locarà malles antipardals en les finestres (trapes).
  
III. Tramitació administrativa
  
La Direcció Territorial de Medi Ambient de Castelló (Activitats Qualificades) i en base a l'art. 21 del Decret 162/90, va remetre a aquesta Direcció documentació formada per l'Expedient Municipal i Projecte d'Activitat, el qual inclou com annex I «Estudi Mediambiental».
  
En l'Expedient Municipal s'han dut a terme les actuacions següents:
  
- Informe favorable del Veterinari d'Àrea.
  
- Informe favorable del Cap Local de Sanitat.
  
- Informe favorable de l'Arquitecte Municipal.
  
- Exposició al públic no havent-se presentat al·legacions.
  
- Autorització prèvia de la COPUT. L'informe de la Conselleria d'Agricultura, Pesca i Alimentació indica que haurà de disposar-se de tanca perimetral de totes les instal·lacions que alberguen el bestiar o matèries que siguen susceptibles de ser contaminants; així com gual sanitari o sistema de desinfecció equivalent en cada punt d'accés a la instal·lació.
  
Aquest Servei es va sol·licitar al promotor, a través de l'Ajuntament, Ampliació de l'Estudi d'Impacte Ambiental en dues ocasions. Una vegada completada la documentació, es procedeix a resoldre el dit expedient.
  
Vist el contingut de la documentació remesa a aquesta Direcció per la Direcció Territorial de Medi Ambient de Castelló (Activitats Qualificades) en base a l'Art. 21 del Decret 162/90, formada per l'Expedient Municipal i Projecte d'Activitat en què s'inclou Estudi d'Impacte Ambiental.
  
Atés que el projecte examinat constitueix un dels supòsits fàctics en què resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5é de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.
  
Atés que l'article cinqué del Decret 162/90, de 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, d'Impacte Ambiental, atribueix la competència a l'Òrgan Ambiental, per a les Declaracions i Estimacions d'Impacte Ambiental dels projectes a què s'aplique aquesta Llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'Impacte Ambiental.
  
Per tot això i en ús de les facultats que tinc legalment atribuïdes, resolc:
  
Primer
  
Formular amb caràcter favorable la present Declaració d'Impacte Ambiental, als sols efectes ambientals i sense perjuí de la prèvia obtenció de les autoritzacions sectorials que se li apliquen, del projecte de granja avícola sítia en la partida ?Atalaya?, polígon 4, parcel·la 285, del terme municipal de Torás (Castelló) i el promotor de la qual és Ricardo Monleón Macián.
  
Segon
  
Imposar l'adopció de les mesures correctores addicionals següents, que complementaran a les disposades en l'Estudi d'Impacte Ambiental i que estaran enfocades a reduir o eliminar efectes ambientals perjudicials:
  
Es construirà un femer i arqueta de lixiviats amb materials impermeables, per a assegurar l'acumulació temporal del fem en zona impermeable en el cas que no es coordine adequadament la retirada de la gallinassa amb el final del cicle d'engreixament. El dit femer s'aïllarà dels agents atmosfèrics.
  
- Cas d'utilitzar-se la gallinassa per a adob en camps de cultiu, la dosi d'abonat no superarà els 210 kg de nitrogen per hectàrea i any de forma temporal, per a rebaixar a 170 kg d'acord amb el Reial Decret 261/1996 sobre protecció de les aigües contra la contaminació produïda per nitrats procedents de fonts agràries.
  
- Es disposarà de gual sanitari en l'explotació.
  
L'explotació haurà de disposar de tanca perimetral construït amb materials que s'integren harmònicament amb el paisatge o elements de mimetització natural, tals com barreres vegetals a fi de minimitzar l'impacte paisatgístic creat.
  
- L'explotació comptarà amb les mesures higiènic sanitàries exigides en al legislació vigent en la matèria.
  
- Es disposarà de fossa biològica per a depositar els cadàvers generats en l'explotació.
  
- S'utilitzarà sistema protector que impedisca l'accés de vectors a l'explotació com a malla metàl·lica o semblant.
  
- Es comunicarà a aquesta Direcció General qualsevol variació que es produïsca en el destí dels residus.
  
Tercer
  
Notificar a les persones interessades que contra la present resolució, per ser un acte de tràmit que no posa fi al procediment ni produeix indefensió, no cap cap recurs; sense perjuí d'utilitzar els mitjans que en defensa del seu dret s'estimen pertinents.
  
Quart
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 de Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març d'Impacte Ambiental.
  
València, a 17 de febrer de 2000.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 377/99-AIA referent al Projecte de Modificació Puntual Sistema General ES/9. Polígon 20 Colegio Adventista, del Pla General d'Ordenació urbana de Sagunt, promogut pel propi Ajuntament.
  
Vist que el 21 i 28 de juny de 1999 es va rebre, de l'Oficina Prop de Sagunt i del Servei Territorial d'Urbanisme de Sagunt respectivament, la documentació tècnica i administrativa presentada per l'Ajuntament de Sagunt.
  
Segons certificat d'aprovació provisional, expedit pel secretari de l'Ajuntament en funcions, la informació Pública va ser duta a terme mitjançant inserció de l'anunci en el Diari Oficial de la Generalitat Valenciana núm. 3.394 de 16 de desembre de 1998 i el periòdic Levante de 17 de novembre de 1998, no presentant-se al·legacions en el termini establert.
  
Vist que l'expedient de modificació Puntual proposta consisteix en l'ampliació del Sistema General delimitat en el Pla General d'Ordenació Urbana de 76.000 m² a 80.000 m² a fi de poder legalitzar unes instal·lacions destinades a poliesportiu realitzades sense llicència municipal l'any 1994 amb el consegüent expedient d'infracció urbanística. L'ampliació afecta a 4.000 m² de Sòl No Urbanitzable Protegit.
  
Atés que les instal·lacions executades, tenien perfecta cabuda en els terrenys inclosos dins del sistema general, no sols en l'entorn pròxim a la ubicació actual sinó fins i tot en altres àrees compreses en els 76.000 m² que el Pla General definia.
  
En conseqüència la modificació proposada hauria d'haver-se plantejat com una redelimitació dels terrenys inclosos en el citat sistema general, sense variar els m² de superfície i excloent, per tant, una àrea de 4.000 m² que compensara la disminució del Sòl No Urbanitzable Protegit i la infracció urbanística comesa.
  
En aquest sentit s'ha pogut comprovar sobre el terreny que hi ha una superfície en la zona sud-oest que presenta pendents pronunciats, vegetació en bon estat de desenvolupament, molt visible, en la que l'execució de qualsevol construcció produiria un impacte ambiental notable.
  
Atés que el projecte examinat constitueix un dels supòsits fàctics en què resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5é de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la llei 2/1989, de 3 de març, de la Generalitat Valenciana i en les altres disposicions que se li apliquen.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/89, d'Impacte Ambiental, atribueix la competència a l'Òrgan Ambiental per a les Declaracions i Estimacions d'Impacte Ambiental dels projectes a què s'aplique aquesta Llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol de 1999, del Govern Valencià atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, en ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, des del punt de vista ambiental, Projecte de Modificació Puntual: Sistema General ES/9. Polígon 20 €Colegio Adventista?, del Pla General de Sagunt sempre que es plantege com una redelimitació dels terrenys adscrits al Sistema General ES/9, incloent l'àrea on s'han executat les instal·lacions del poliesportiu i excloent una superfície de 4.000 m² situats al sud-oest del sistema general, aproximadament com s'assenyala en el pla adjunt.
  
Segon
  
Notificar a les persones interessades que contra la present resolució, per no ser un acte definitiu en via administrativa, no cap cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'Impacte Ambiental.